Kuorsalo-Seura ry

Johtokunnan kokous 6/2022

Aika: 30.7..2022 klo 10

Paikka: Kuorsalon hautuumaa ja Seurantalo

Läsnä: Hanna Saarniaho, puh.joht., Anna Kiilavuori, siht., Tarja Herttuainen, Raimo Korjus, Anne Lempinen ja Risto Tarvainen sekä Johanna Taskinen (Teamsin välityksellä)

1§ Kokouksen avaus

 Puheenjohtaja avasi kokouksen klo 10.08 Kuorsalon hautuumaalla, jossa määriteltiin Haminan seurakunnan lahjoittaman muistokiven sijoituspaikka. Asiasta tarkemmin kohdassa 3.

2§ Edellisen kokouksen pöytäkirjan tarkastus

 Pöytäkirja hyväksyttiin muutoksitta.

3§ Hautuumaan muistokiven sijoituspaikka

 Asia käsiteltiin kohta 4:n jälkeen.

 Muistokiven paikaksi ehdotetaan Läpkäytävästä oikealle olevaa hautuumaa-alueen nurkkaa. Paikka edellyttää alueella olevan koivun kaatamista ja kannon ja juuriston poistamista. Tiedustellaan, voiko seurakunta tehdä tämän tulevan syksyn aikana. Muistokiven läheisyyteen jää tilaa uurnien hautaamiselle.

 Pyydetään seurakuntaa laatimaan ohjeistus hautuumaan käytöstä mahdolliset lakipykälät huomioiden. Lopullinen muotoilu voidaan tehdä yhteistyönä johtokunnan kanssa tulevan talvikauden aikana.

 Erilliselle muualle haudattujen muistelupaikalle olisi todennäköisesti myös tarvetta. Tiedustellaan, voiko seurakunta ottaa tämänkin hoitaakseen.

 Ehdotetaan seurakunnalle muistokiven vihkimis-/siunaamistilaisuudeksi ensi kesän hautuumaajuhlaa (6/2023). Kiven asennuksen (Esa Vikman) voi tarvittaessa siirtää toukokuulle 2023.

 Tiedustellaan seurakunnalta hautuumaatoimikunnan toiminnasta ja tarpeellisuudesta. Toimikunnassa on aiemmin ollut myös Tammion, Pyötsaaren ja Mäntlahden edustus.

 Anna Kiilavuori on yhteydessä seurakuntaan (Katri Partanen) yllä mainituista asioista.

4§ Kuorsalon taiteilijat –projekti / Juhani Korhonen

 Juhani Korhonen tuli kokoukseen keskustelemaan Kuorsalon koulun ja Galleria Korusalan taidetapahtumista kesällä 2023 ja/tai 2024 sekä apurahan anomisesta niitä varten. Suunnitelmana on järjestää Kuorsalon taiteilijoiden näyttely sekä saarelaisille suunnatut maalaus- ja neulanreikäkamerakurssit. Kulttuurirahaston Kymenlaakson rahastosta voi ensi vuonna hakea apurahaa kotiseututyötä varten. Nyt suunniteltua taidetoimintaa voi johtokunnan mielestä pitää kotiseututyönä. Rahaa tarvitaan gallerian tilavuokraan, kurssien opettajien palkkaamiseen ja kuljetukseen, mahdollisen valvojan palkkaan yms.. Kuorsalo-Seura voi toimia hakijana (haku edellyttää hakijaksi yhdistyksen). Juhani Korhonen toimisi näyttelyn kuratoijana ja kurssien järjestäjänä.

Toimitaan seuraavasti: Juhani Korhonen ja Tarja Herttuainen muodostavat työryhmän, joka ensimmäiseksi laatii mahdollisimman pian toteutettavan kartoituksen ja kyselyn näyttelyyn halukkaista Kuorsalon taiteilijoista (ammatti-, harrastelija/ite –taiteilijat, kädentaitajat). Jos halukkuutta löytyy, työryhmä laatii tarkemman hankesuunnitelman ja budjetin, jonka perusteella päätetään apurahan anomisesta. Työryhmä voi myöhemmin tarvittaessa laajentua lisäjäsenillä.

5§ Syyskokouksessa käsiteltävät asiat

 Toimintasuunnitelma 2023

 Todettiin, että talkooinnokkuuden vähyyden vuoksi kaikkia tapahtumia ei ehkä pystytä pelkän johtokunnan voimin järjestämään. Tästä informoidaan saarelaisia.

 Seuraavia muutoksia/lisäyksiä tehtiin puheenjohtajan laatimaan luonnokseen:

 Vuoden 2023 teemaksi päätettiin ”Käden taidot Kuorsalossa”.

 Järjestetään musiikkitapahtuma.

 Kesäretki tehdään yhteistyössä Tammion Kotiseutuyhdistyksen kanssa Viklalla Haapasaareen (alustava päivämäärä ma 17.7.23)

 Taidetapahtumat yhteistyössä Galleria Korusalan kanssa (vrt. kohta 4)

 Hautuumaan muistokiven siunaus ja käyttöönotto hautuumaajuhlan yhteydessä.

 Hautuumaan huonokuntoisten puiden kaatoa ei ole enää tarvetta jatkaa. Huolehditaan hautuumaan hoidosta muuten entiseen tapaan hautuumaatalkoilla.

 Museotoiminta: pyritään pitämään museota enemmän auki.

 Jäsenistön aktivointi: Talkootoiminnan kehittäminen. Kevyttapahtumat.

 Talousarvio

 Käsiteltiin rahastonhoitajan laatimaa budjettiluonnosta:

 Menopuolelle lisättiin 1000€ äänentoistolaitteiden kunnostusta ja hankintaa varten. Hautuumaan hoitoa varten budjetoitiin 1000€ (luonnoksessa 2000€).

 V. 2023 jäsenmaksu ja kannattajajäsenmaksu

 Jäsenmaksu ehdotetaan nostettavaksi 20 euroon. Kannattajajäsenmaksu pidetään ennallaan 100€.

 Johtokunnan puheenjohtaja

 Hanna Saarniaho on halukas jatkamaan puheenjohtajana. Ehdotetaan häntä syyskokoukselle.

 Johtokunnan jäsenet erovuoroisten tilalle (Risto Tarvainen, Reetta Kettunen, Raimo Korjus, Anne Lempinen, Tarja Herttuainen)

 Reetta Kettunen luopuu tehtävästä. Tilalle ehdotetaan Sari Mettistä (luvannut harkita asiaa). Risto Tarvainen, Anne Lempinen ja Tarja Herttuainen ovat valmiit jatkamaan johtokunnassa.

 Toiminnantarkastajat ja heidän varahenkilönsä (aiemmin Hannu Korjus, Päivi Pouru, varalla Timo Silenti)

 Päivi Pouru ei halua enää jatkaa tehtävässä. Hannu Korjus voi jatkaa ja Timo Silenti on lupautunut varsinaiseksi toiminnantarkastajaksi. Varahenkilöksi kysytään Päivi Korjusta, tarvittaessa mietitään muita vaihtoehtoja.

 Muut asiat

 Seuran nettisivujen palveluhakemistoon ei ole saatu palveluntarjoajia. Ehdotetaan se muutettavaksi ”ilmoitustauluksi”, jossa halukkaat voivat tiedustella, ostaa, myydä tai lahjoittaa palveluita tai tavaroita.

6§ Kuorsalon kartta

 Johanna Taskinen esitteli tyttärensä Oonan laatimaa Kuorsalon poluista ja tärkeimmistä paikoista ja nähtävyyksistä kertovaa karttaa. Siihen tehtiin tarkennuksia ja lisäyksiä. Kartta tulee Postirannan isolle infotaululle (koko n. 1m x 1m?) vierailijoita varten saaressa liikkumista helpottamaan. Karttaan laitetaan myös tieto mahdollisuudesta ladata kartta Seuran sivuilta omaan laitteeseen. Lisäksi ilmoitustaululle tulee A4 koossa P.Lommin 1991 laatima vihreäpohjainen tarkempi Kuorsalon kartta sekä 90- luvulla tehty Kuorsalo –esite.

 Polku- ja nähtävyyskartta printataan myös Talolle 30x30 cm kokoisena.

 Postikopin ilmoitustaululle laitetaan vaihtuvia ilmoituksia (tapahtumakalenteri, koulun ja gallerian aukioloajat yms.) ja yhteystietoja.

7§ Muut asiat

 Johtokunnan asettamien toimikuntien toiminta

 Museotoimikunnan toimintaa pyritään aktivoimaan, koska monia asioita on keskeneräisenä ja museotoimintaa haluttaisiin parantaa. Tähän ja myös muiden mahdollisten toimikuntien toimintaan palataan tarkemmin seuraavassa kokouksessa.

 Talkootoiminnan toteuttaminen

 Keinoja talkootoiminnan elvyttämiseen mietitään seuraavassa kokouksessa.

 Hätätiedotusryhmän toimintaperiaatteet

 Ryhmässä on n. 90 jäsentä tällä hetkellä. Tiedottaminen on ollut asiallista ja ohjeistuksen mukaista, vaikka toisenlaista kritiikkiä on saatettu johtoryhmän tietoon.

 Tiedottaminen

 Seuran päätiedotuskanavat ovat Kuorsalo.fi -nettisivut, sähköinen jäsenposti ja Facebook.

 Postirannan saneerauksen loppuunsaattaminen

 Puujäte on melko hyvin haettu pois. Tarvittaessa poltetaan roskia syksymmällä. Raimo Korjuksen johdolla pyritään saamaan Kuorsalo –infotaulu paikoilleen ja Postikopin ja kaivon kunnostus valmiiksi loppukesän – syksyn aikana.

 Raimo Korjus on yhteydessä Haminan kaupunkiin: Pyydetään ohjeet laiturin käytöstä ja tiedustellaan laiturin ritiläsillan korjausaikataulua sekä mahdollisten uusien poijupaikkojen asennussuunnitelmaa.

8§ Seuraava kokous

 Seuraava kokous on 10.9.2022 klo 10 Seurantalolla, myös etäyhteys mahdollinen. Kokouksessa keskitytään erityisesti johtokunnan alaisten toimikuntien toimintaan ja talkootoiminnan kehittämiseen.

9§ Kokouksen päättäminen

 Puheenjohtaja päätti kokouksen klo 13.14.

Vakuudeksi

Hanna Saarniaho Anna Kiilavuori

puheenjohtaja sihteeri